Diari Oficial de la Generalitat Valenciana


Sumari del DOGV 9535, del 16-02-2023 (2023/1480)

RESOLUCIÓ de 10 de febrer de 2023, del Rectorat de la Universitat Jaume I, per la qual es proveeixen, pel sistema de lliure designació, els llocs de treball convocats per Resolució de 21 de desembre de 2022.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9535

Data del DOGV
:   16-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/1480


Data del document
:   10-02-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I
    * concurs administratiu

RESOLUCIÓ de 10 de febrer de 2023, del Rectorat de la Universitat Jaume I, per la qual es proveeixen, pel sistema de lliure designació, els llocs de treball convocats per Resolució de 21 de desembre de 2022. [2023/1480]  
Per Resolució del Rectorat de la Universitat Jaume I, de 21 de desembre de 2022 (DOGV 9507, 09.01.2023), es va procedir a la convocatòria per a la provisió, pel sistema de lliure designació, de diversos llocs de treball vacants de naturalesa funcionarial d'aquesta.  
Vist l'informe emès en data 9 de febrer de 2023, pel gerent de la Universitat Jaume I, sobre el compliment dels requisits i la idoneïtat de les sol·licituds presentades.  
Vistes les sol·licituds presentades per als llocs de treball convocats, els candidats i les candidates que es consideren idonis i de confiança per a ocupar-los per la seua formació, experiència, implicació i professionalitat en l'exercici de les seues funcions, i per reunir el perfil requerit per als llocs, són els funcionaris i les funcionàries que s'anomenen a continuació.  
De conformitat amb el que disposen els articles 110 i 115 de la Llei 4/2021, de 16 d'abril, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
Per tot això i en virtut de les competències atribuïdes per l'article 71 n) del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló, aquest Rectorat, resol:  
  
  
Primer. Nomenament  
Nomenar a Francisco Javier Vicente Soler, funcionari de carrera de l'escala administrativa de la Universitat Jaume I, amb NRP 189[…]0V0, com a secretari de Vicerectorat d'Estudiantat i Vida Saludable de la Universitat Jaume I, lloc de treball número 10243, complement de destí nivell 21 i complement específic E037, pel sistema de lliure designació.  
  
Nomenar a Pedro Calvo Sánchez, funcionari de carrera de l'escala administrativa de la Universitat Jaume I, amb NRP 190[…]9J0, com a secretari del Delegat de la Rectora per a la Transformació Docent, la Comunicació i la Direcció del Gabinet de la Universitat Jaume I, lloc de treball número 10495, complement de destí nivell 21 i complement específic E037, pel sistema de lliure designació.  
Nomenar a María Teresa Tena Marín, funcionària de carrera de l'escala administrativa de la Universitat Jaume I, amb NRP 202[…]2Q0, com a secretària de Vicerectorat d'Innovació, Transferència i Divulgació Científica de la Universitat Jaume I, lloc de treball número 10201, complement de destí nivell 21 i complement específic E037, pel sistema de lliure designació.  
  
Segon. Cessament i presa de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en el nou destí es produirà l'endemà de la publicació de la present resolució en el Diari Oficial de la Generalitat Valenciana.  
  
Tercer. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la seua publicació, o bé directament interposar recurs contenciós administratiu davant el Jutjat Contenciós Administratiu de Castelló, dins del termini de dos mesos comptadors des de l'endemà de la seua publicació. Tot això sense perjudici de qualsevol altre recurs o acció que es considere procedent.  
  
Castelló de la Plana, 10 de febrer de 2023. - La rectora: Eva Alcón Soler.